પ્રાપ્ત માહિતી અનુસાર કેરવાડાના યુવાન સુનિલસિંહ માનસિંહ રાજનો થોડા સમય પહેલા તાલુકા પંચાયતના સભ્ય દિપક ચૌહાણ સાથે ઝઘડો થયો હતો. જેમાં થયેલ મારામારીમાં સુનિલસિંહ રાજને હાથમાં ફ્રેકચર થતા તેને હિલીંગ ટચ હોસ્પિટલમાં દાખલ કરાયો હતો. જ્યારે આમોદ પોલીસે બંને પક્ષોની સામસામે ફરિયાદ નોંધી તપાસ હાથ ધરી હતી. સુનિલસિંહ રાજ હોસ્પિટલના બિછાને હતો તે દરયિમાન દિપક ચૌહાણ અને તેના પરિવારનો જામીન પર છુટકારો થયો હતો.